
ÅRSBERETNING ULLENSAKER ORIENTERINGSLAG 2015

Styret i Ullensaker o-lag har i 2015 bestått av: 

 Leder: Kari Kamstrup Hovind

 Nestleder/leder teknisk komité: Terje Bråten 

 Leder trenings- og instruksjonskomité: Jon Tore Beitnes 

 Kasserer: Gunnar Fosstveit

 Sekretær: Marianne Risebrobakken 

 Styremedlem/tur-o kontakt: Anne Catherine Ekroll 

 1.Varamedlem: Erik Sedin
 2.Varamedlem: Ola Risebrobakken	

Det har vært avholdt 8 ordinære styremøter i perioden. I tillegg har det vært møter i forbindelse med rekrutt-arbeid, tur-o, Stolpejakta og NM. Sistnevnte var et arrangement i Raumars regi der Ullensaker var tungt med i flere viktig roller.
 
Ullensaker o-lag hadde i 2015 91 medlemmer, fordelt på 34 kvinner og 57 menn. 24 av lagets medlemmer er under 20 år. Solveig og Hans Haug Ruud er lagets æresmedlemmer. 

Raumar orientering arrangerte NM natt, Norgescup-avslutning, O-idol og NM junior stafett i september. Arena var Allergot ungdomsskole med kartet Lamgelandsfjellet. Med arena i Ullensaker medførte det at vi hadde flere viktige roller. Våre unge seniorer Sondre Ruud Bråten, Vetle Ruud Bråten, Eirik Kamstrup Hovind og Anne Kamstrup Hovind var løypeleggere, Terje Bråten hadde ansvar for det tekniske og Tron Erik og Kari Hovind var arenaansvarlig. 

Samme helg arrangerte vi også i samarbeid med Raumar: NM i pre-o med utgangspunkt Algarheim skole (dag1) og Langelandsflellet (dag 2). Her hadde evigung Hans Haug Ruud en viktig rolle både som karttegner og arrangør. 

Svein-Arne Kværner har sammen med tur-o kontakten vært ansvarlig for O-postjakta i 2015.(Se egen rapport.)

I februar arrangerte vi o-dag ved Nordbytjernet som åpning av Friluftlivets år.
”Finn fram dagen” ble arrangert fra Nordbytjernet søndag 3. Mai.
1. juni ble vår trening brukt som offesiell åpning av Folkehelseuka i Ullensaker.

Ullensaker o-lag deltok også med opplegg under årets Barnefestival i Storgata på Jessheim i begynnelsen av juni.

Årets nyvinning er Stolpejakta. Denne kom igang litt senere en planlagt. Men med over 700 deltakere fra 15. august og ut oktober er vi meget godt fornøyd med oppslutningen. I 2016 er planen å komme igang fra våren og utvide med både kart og antall poster. Fam. Ruud Bråten med Vetle som hovedadministrator har gjort en stor jobb i dette.

Ullensaker O-lag har arrangert flere karusellløp i Raumar orientering.: 
Sprintkarusell fra Nordbytjernet     22.april 2015
Raumarkarusell fra Nordbytjernet  20.mai 2015
Sommerkarusell fra Aurtjern          24.juni 2015 
Raumarkarusell m/klubbmesterskap fra Rambydalen 26.august 2015
Nattkarusell fra Nordbytjernet    13.oktober 2015

Vi startet opp med trening for rekrutter og nybegynnere 13.april. Det ble helt bevisst kaldt trening fra start og ikke kurs for å ha en varig aktivitet. Treningen har vært gjennomført på mandager og fast sted ved Nordbytjernet. Dette var vellykket.

Det ha også i år vært et forsøk på å samle rekruttene i alle Raumarklubbene under Tour de O på Raumarkarusellen. Dette har det vært litt vanskeligere å få rekruttene med på da de har hatt nok med en kveld i uka. Men noen har vist stor interesse og også stilt opp her. Vi har hatt nye medlemmer med på åpne løp. Det er bra!

Vi har løpere som hevder seg både internasjonalt og nasjonalt. Av resultater vil vi her nevne Silje Ekroll Jahren sin 8.plass i VM sprint. I World-cup finalen oppnådde hun en 6.plass på langdistansen.
Sondre Ruud Bråten fikk bronse i Pre-O-VM (Tempo) 
Vi viser ellers til flere gode resultater lengre bak i årsberetningen.
Silje har fått plass på Norges orienteringsforbunds elitegruppe (landslag) for 2016. Gratulerer!

Ullensaker o-lag har også i år vært representert i Raumars styre ved Bent Skatvedt som leder, Tron Erik Hovind som kasserer og Anne Kamstrup Hovind som sekretær.
 
O-laget var representert på kretstinget i februar med Kari Kamstrup Hovind. 

Kari Kamstrup Hovind representerte o-laget på idrettsrådets årsmøte i mars.
På Ullensaker idrettsråds LAM-middelmøte i juni møtte Anne Catherine Ekroll.

Kari Kamstrup Hovind er varamedlem i Ullensaker idrettsråds styre og møter fast i styremøter. 

Vi har også hatt representanter på diverse kurs i O-forbundets regi. Bl.a. var  Gunnar Fosstveit, Trine Ruud Bråten og Kari Kamstrup Hovind med på trener1 kurs i november.

Vi ser tilbake på et bra år for Ullensaker o-lag og klubbens løpere. Det er generelt god økning i lokal aktivitet. Men vi er pr nå mindre aktive ute på åpne løp. Dette må det være et mål å gjøre noe med neste år!
Takk til alle som bidrar med smått og stort i Ullensaker o-lag!

 
Hovin 4.januar 2016
Kari Kamstrup Hovind





ÅRSRAPPORT FRA TRENINGS- OG REKRUTTERINGSKOMITEEN 2015
Komiteen har bestått av Jon Tore Beitnes (leder), Trine Ruud Bråten, Ottar Moum Larssen og Kari Kamstrup Hovind.
Trine Ruud Bråten har vært ansvarlig for årets treningsopplegg. Mye av det samme opplegget som har vært brukt tidligere ble også brukt i år. Men det var langt flere treninger dette året, så Trine har gjort en kjempejobb med stor kreativitet.
Rekrutteringsarbeidet for sesongen 2015 ble planlagt felles for underklubbene i Raumar. Gjerdrum, Eidsvold og Ullensaker deltok i år. Nytt i år var egen dag for nybegynner/ rekrutt-trening. Alle klubbene hadde trening på mandager og den varte hele sesongen. 
Arrangement i egen regi:
Som i fjor ble nybegynnertreninga markedsført ovenfor skiklubbene i kommunen. I år fikk de innbydelse til å komme på Raumar`s «kick off» 25. mars på Hovin skole. Her var det eget opplegg for nybegynnere. Ellers ble treningsopplegget markedsført til alle skolene i kommunen fra 5. til 7. trinn.
13.04 startet treninga på Nordbytjernet med to nivåer, et for nybegynnere og et for rekrutter. Gjennom sesongen har vi alt hatt kontakt med 34 unger + foreldre. Noen prøvde seg en gang eller to, mens andre ble skikkelig hekta. Vi hadde 9 treninger før sommerferien og 3 treninger i høstsesongen som startet 24.08. Noen falt fra etter sommeren, men vi ser at vi nå har en fin gjeng som er godt i gang med O-sporten. 
Tour d`O var også i år tenkt som en felles møteplass for nybegynnere i alle Raumar-klubbene, men på grunn av det utvidete treningsopplegget, ble det ikke gjennomført som tenkt. Noen av de mest ivrige stilte likevel også opp på onsdagsløp.
Det har blitt tradisjon med felles sesongavslutning på Hovin med merkeutdeling og natt-orientering. 21.09 var stabburet igjen «smekk fullt» med ivrige o-løpere som koste seg med pølser. Fra Ullensaker var det i år 7 som tok bronsemerket og 1 som tok gullmerket. 
Sommer o-skolen ble også i år lagt inn som en del av friidrettsskolen rett etter skoleslutt i juni. I begynnelsen av august var det også friidrettsskole noen dager hvor vi også hadde orientering. Dette ble en stor suksess. Utrolig mange unger fikk på denne måten en smakebit på hva orientering er. 
1. juni la kommunen åpningen av Folkehelseuka til Nordbytjernet sammen med vår mandagstrening. Det ble stort sett servering av frukt og drikke til våre deltagere!
Komiteen kan se tilbake på nok en sesong med stor aktivitet og enda noen nye som ser ut til å fortsette med orientering!
Algarheim 05.01.16
Jon Tore Beitnes



O-POSTJAKTEN 2015

Årets o-postjakt har blitt gjennomført på tradisjonelt vis. O-postjakt komiteen har i år bestått av Svein Arne Kværner, Hans Haug Ruud, Ragnar Sturzel, Jens Mathiesen, Frode Bekken og Anne Catherine Ekroll. Svein Arne Kværner har vært ansvarlig for O-postjakta sammen med Anne Catherine Ekroll. 

I år har kartene Langelandsfjellet, Åsmarka, Hveim (Trandum), Kverndølamoen (Nannestad) og Bergermoen (sammen med Eidsvoll o-lag) vært brukt. Det har vært satt ut 75 poster. Postene sto ute fra 2. mai til 27. september. 

Det ble delt ut merker og diplomer fra stabburet på Hovin gård lørdag 10. oktober.

Det har i år blitt solgt 137 konvolutter. Konvoluttene har blitt solgt fra G-sport på Jessheim og Kløfta og Norli bokhandel på Jessheim. 

O-postjakt komiteen har også i år lagt ned et stort arbeid med turorienteringen, og O-postjakta for 2016 er under planlegging. 

Nordkisa, 10. januar 2016

Anne Catherine Ekroll

ÅRSBERETNING 2015 – TEKNISK KOMITÉ

Kartutgivelser:
Vi reviderte o-kartet «Langelandsfjellet» i 2015 og kartet ble ferdig til NM arrangementene til Raumar i september. Kartet ble laget basert på ny konstruksjon fra kommunen med laserkurver og Kristen Treekrem har utført synfaring og rentegning. Det er trykket hos Luchs Kart og trykk. Kartet har fått tildelt 1/3 av kostnadene i spillemidler. Endelig regnskap er ikke ferdig før februar 2016. 

Kartet skal brukes til Romeriksløpet 2016, og til turorientering i 2016. I tillegg vil kartet være et utmerket treningskart for våre løpere.

Til Stolpejakten 2015 reviderte vi «Norbytjernet», «Gystadmarka» og «Skogmo». Dette er kart til Stolpejakten som vil inngå i neste års storkart over hele Jessheim. Arbeidene er utført av Vetle Ruud Bråten og Eirik Kamstrup Hovind.

Hans Haug Ruud har utgitt et PRE-O kart over «Algarheim» og et lite område på Langelandsfjellet som ble brukt til PRE-O arrangementene under NM i september.
Kartet over «Algarheim» er senere utvidet og er blitt et sprintkart.

Hans har også jobbet videre med kartet på Aurtjern/ Sessvollmoen slik at dette nå har blitt et lite og anvendelig kart til turorientering, karuseller og treninger. 

Kartplanen:
Kartplanen ble revidert i 2014 og ny revisjon vil måtte gjøres i 2016-2017.

Møte med VDG foreningene (vilt, dyreliv og grunneier): 
Det ble gitt nødvendig informasjon til VDG foreningene i forbindelse med NM arrangementene i september. 

Forøvrig er det ikke avholdt møter med VDG foreningene i kommunen vinteren 2015 fordi vi har et veldig begrenset treningstilbud.

10.01.2016 / Terje Bråten
	



Resultater til årsmelding Ullensaker orienteringslag for 2015

	Internasjonale løp

	Verdensmesterskapet i Skottland
	
	

	Silje Ekroll Jahren
	kvinner
	sprint
	8. plass

	
	
	
	

	Verdensmesterskapet i Pre-o i Kroatia
	
	

	Sondre Ruud Bråten
	menn
	temp-o
	3.plass

	
	
	
	

	
	
	
	

	World Cup Norge/Sverige
	
	

	Silje Ekroll Jahren
	kvinner
	langdistanse
	31.plass

	
	kvinner/menn
	sprintstafett
	14.plass

	
	kvinner
	mellomdistanse
	  29.plass

	
	
	
	

	World Cup finale i Sveits
	
	

	Silje Ekroll Jahren
	kvinner
	langdistanse
	6.plass

	
	kvinner
	mellomdistanse
	26.plass

	
	Kvinner/menn
	sprintstafett
	8.plass

	
	
	
	

	World Cup sammenlagt
	
	

	Silje Ekroll Jahren
	kvinner
	127 poeng
	28.plass

	
	
	
	

	Norgesmesterskap 
	
	
	

	NM-sprint, Tønsberg
	
	

	Silje Ekroll Jahren
	D21
	sprint
	5.plass

	Tiril Ruud Bråten
	D17-18
	sprint
	  21.plass

	
	
	
	

	NM-sprintstafett, Tønsberg
	
	

	Silje Ekroll Jahren
	H/D17
	sprintstafett
	16. plass

	Tiril Ruud Bråten
	H/D17
	sprintstafett
	41. plass

	
	
	
	

	NM-uka, Levanger
	
	

	Silje Ekroll Jahren
	D21
	langdistanse
	5. plass

	
	D21
	mellomdistanse
	15. plass

	Vetle Ruud Bråten
	H21
	mellomdistanse
	13. plass

	
	H17
	stafett
	3. plass

	Tiril Ruud Bråten
	D17-18
	langdistanse
	23. plass

	
	D17-18
	mellomdistanse
	37. plass

	
	
	
	

	NM-jr. stafett, Jessheim
	
	

	Tiril Ruud Bråten
	D17-20 
	stafett
	  26.plass

	
	
	
	

	NM-natt, Jessheim
	
	
	

	Tiril Ruud Bråten
	D17-18
	natt
	6. plass

	
	
	
	

	NM-pre-O. Algarheim
	
	

	Sondre Ruud Bråten
	Felles
	
	14. plass

	
	
	
	

	Hovedløpet i Larvik
	
	

	Hedda Skatvedt
	D15
	sprint
	7.plass

	
	D15
	langdistanse
	54.plass

	Norgescupen sammenlagt
	
	

	Silje Ekroll Jahren
	D21
	331 poeng
	 4. plass

	Vetle Ruud Bråten
	H21
	47 poeng
	66. plass

	Tiril Ruud Bråten
	D17-18
	177 poeng
	31. plass

	
	
	
	

	Norgescup Ski-O
	
	

	Tiril Ruud Bråten
	D17-20
	2 poeng
	24. plass

	
	
	
	

	Kretsmesterskap
	

	Ingen medaljer

